Source: http://m.monitorulbt.ro/Ultimaora/2018-03-12/
Timestamp: 2018-03-23 05:12:58+00:00

Document:
Stiri de ultima ora Botosani - Monitorul de Botosani - 12 Mart 2018
(Ediţie de arhivă) 12 Mart 2018
[20:03:42] SPORT: Cornel Sfaiter dezminte zvonurile privind inlocuirea lui Enache cu Miriuta: Nici de gluma nu e buna asta! Ii transmit celui care a lansat aceasta petarda...
[19:12:26] LOCAL: O nouă lecţie de familie a laurienilor: eveniment dedicat unui iubit fost profesor
O manieră inedită de a-şi respecta identitatea ne-o arată Colegiul Naţional „August Treboniu Laurian”, prin organizarea evenimentelor memoriale închinate foştilor profesori ce şi-au dedicat performanţele acestei familii didactice. Un astfel de moment va avea loc mâine, marţi, 13 martie şi va fi închinat memoriei profesorului Boris Mintianschi. Va fi a 7-a întâlnire anuală închinată dascălului care a realizat ani de-a rândul performanţe deosebite cu echipa de baschet a laurienilor. Tatăl său a fost, la rândul său, profesor al „A.T.L”-ului, astfel că generaţii multe de foşti elevi, actuali profesori, părinţi sau bunici au amintiri dintre cele mai frumoase legate de anii în care făceau performanţă sau doar sport alături de familia Mintianschi.
Evenimentul de mâine va cuprinde câteva punţi temporale cu ajutorul cărora cei prezenţi îşi vor reaminti de dascălul care a părăsit familia laurienilor în urmă cu 19 ani, odată cu ieşirea la pensie, iar lumea celor arbitraţi doar de oameni în anul 2012.
Memorialul închinat lui Boris Mintianschi se va încheia cu o partidă de baschet ce îi va alătură pe actualii elevi de la „A.T.L” profesorilor ce vor dori să le ţină piept. Evenimentul va avea loc în sala de sport a colegiului Laurian şi îi aşteaptă pe toţi botoşănenii ce vor să participe şi, de ce nu?, să se amuze de o întrecere elevi-profesori ce anunţă, ca de obicei, mult amuzament, dar şi o confruntare pe cinste.
[18:03:20] NAŢIONAL: Ministrul Justiţiei este pregătit să sesizeze CCR cu privire la revocarea lui Kovesi
Ministrul Justiţiei, Tudorel Toader, a afirmat luni că este pregătit să sesizeze Curtea Constituţională a României în cazul în care preşedintele Klaus Iohannis nu dă curs solicitării de revocare a procurorului-şef al Direcţiei Naţionale Anticorupţie, Laura Codruţa Kovesi, precizând că aşteaptă motivarea avizului dat de Secţia pentru procurori a CSM şi decizia şefului statului.
Întrebat dacă este pregătit să sesizeze Curtea Constituţională în cazul în care preşedintele nu va da curs cererii de revocare a Laurei Codruţa Kovesi, Toader a răspuns: "Da, eu sunt pregătit".
"(...) Aşteptăm motivarea secţiei de procurori, spuneam şi chiar cred că hotărârea a fost luată în câteva minute, dar motivarea durează de vreo două săptămâni, pentru că e dificil să motivezi contra evidenţei. E dificil să feliciţi pe cineva pe motivul că a încălcat de trei ori Constituţia. Adică trei conflicte juridice de natură constituţională în jumătate de an de aceeaşi persoană între puterile statului, chiar dacă al treilea Curtea a zis: se respinge. Dar considerentele sunt ad litteram ca în decizia 68 de admitere. Prin urmare, să aşteptăm motivarea Secţiei de procurori, să aşteptăm hotărârea preşedintelui, după care decidem. (...) Vom vedea atunci şi vom proceda în consecinţă", a declarat Tudorel Toader într-o conferinţă de presă susţinută la sediul Ministerului Justiţiei.
Ministrul Justiţiei, Tudorel Toader, a anunţat pe 22 februarie că va declanşa procedura de revocare din funcţie a procurorului-şef al Direcţiei Naţionale Anticorupţie, Laura Codruţa Kovesi, pentru ’’acte şi fapte de netolerat într-un stat de drept’’.
[17:44:26] NAŢIONAL: Tragedie provocată de un şofer băut
Accident grav pe soseaua Sisesti din Capitala
"Cercetările se efectuează în continuare pentru stabilirea cauzelor și împrejurărilor producerii evenimentului rutier. În cauză a fost întocmit dosar penal pentru ucidere din culpă, vătămare corporală din culpă si conducere sub influența băuturilor alcoolice", se arată într-un comunicat.
[17:37:10] INTERNAŢIONAL: Accident aviatic soldat cu cel puţin 40 de morţi
Un avion de tipul Bombardier Dash 8 Q400 s-a prăbuşit luni, cu 71 de persoane la bord, în apropiere de aeroportul din Kathmandu, capitala Nepalului, accident în care conform bilanţului provizoriu şi-au pierdut viaţa 40 de persoane şi alte 23 au fost rănite, au anunţat autorităţile locale, relatează AFP.
Avionul aparţine companiei US-Bangla Airlines şi venea de la Dhaka (capitala statului Bangladesh). ’Un număr de 31 de persoane au murit pe loc şi alte nouă la două spitale din Kathmandu’, a declarat Manoj Neupane, purtător de cuvânt al poliţiei locale, precizând că alte 23 de persoane au fost rănite.
Avionul, care transporta 67 de pasageri şi patru membri ai echipajului, s-a prăbuşit pe un teren de fotbal aflat în apropierea singurului aeroport internaţional din Nepal.
Printre pasageri se numără 33 de nepalezi, 32 de cetăţeni din Bangladesh, un chinez şi un cetăţean din Maldive, a indicat un purtător de cuvânt al companiei aeriene, Kamrul Islam. Avionul a ars în întregime, prin urmare autorităţile estimează că nu există supravieţuitori.
Cauzele accidentului nu au fost stabilite deocamdată. Potrivit unor martori oculari, avionul s-a prăbuşit în timp ce efectua o a doua încercare de aterizare.
[17:34:35] NAŢIONAL: Bărbatul care a înjunghiat şi jefuit o vânzatoare a fost prins
Vânzatoarea a fost atacată duminică după-amiază în magazinul în care lucra, în apropierea mallului din Arad. Bărbatul a urmărit-o în magazie unde a lovit-o de mai multe ori cu un cuțit.
Femeia a reușit să scape și a ieșit în stradă. Atacatorul a luat banii pe care i-a găsit în magazin, aproape o mie de lei și a fugit.
Victima fost internată cu răni la faţă si la picioare si a rămas sub supraveghere medicală.
Bărbatul este anchetat pentru tâlhărie.
[17:30:42] NAŢIONAL: Cod portocaliu de inundaţii în 10 bazine hidrografice
[15:58:45] LOCAL: Noi probleme la Parcul Cornişa
2467 Vizualizari | 2 Comentarii
[15:44:35] SPORT: Stoican se vede deja in semifinale: Suntem pregatiti sa mergem mai departe in cupa!
Flavius Stoican, antrenorul principal al CSM Poli Iași s-a arătat încrezător în șansele echipei sale de a se califica în careul de ași al Cupei României.
„Mergem la Botoșani cu gândul de a ne califica. Nu ne va fi ușor dar cu acest gând mergem acolo. Va fi un meci al ambițiilor, al orgoliilor. Sunt convins că vor fi dueluri aprig sdiputate dar suntem pregătițți pentru a merge mai departe. Sper să reușim pentru că ne dorim să intrăăm în caruel de ași. Este un obiectiv îndrăzneț dar vrem să ajungem cât mai sus. Sunt convins că va fi un meci spectaculos. Dacă ei nu au intrat în play-off este doar din cauza lor. Nu văd de ce să se răzbune pe noi”, a declarat Flavius Stoican, antrenorul principal al CSM Poli Iași.
[15:26:13] SPORT: Sfaiter, apel la botosaneni: Avem nevoie de al 12-lea jucator!
Atât jucătorii cât și antrenorii și oficialii FC Botoșani au făcut apel la public pentru ca aceștia să vină în număr cât mai mare pentru a forța calificarea în semifinalele Cupei României.
„Sperăm să ne susţină toţi botoşănenii, să avem în tribune mulţi oameni care ne vor duce spre victorie, să fie cel de-al 12-lea jucător, că avem mare nevoie în momentul acesta, după care în meciul cu Dinamo să vină cât mai mulţi spectatori”, a declarat Cornel Șfaițer, președintele FC Botoșani.
Puse în vânzare pe bilete.ro de săptămâna trecută, tichetele la meciul din cadrul sferturilor de finală dintre FC Botoşani şi CSM Poli Iaşi vor fi scoase la casele de bilete ale Stadionului „Municipal” mâine în ziua partidei cu formaţia din Copou, care a intrat în play-off cu largul concurs al fotbaliştilor lui Costel Enache.
Intrarea generală la meciul din sferturile de finală ale Cupei României dintre FC Botoşani şi CSM Poli Iaşi este de 20 de lei.
[15:19:45] SPORT: Florin Acsinte vrea sa pastreze Cupa Romaniei: E o senzatie unica atunci cand castigi un trofeu!
Câștigător al Cupei României în sezonul trecut cu FC Voluntari, Florin Acsinte a declarat că vrea să reediteze performanța în acest an și cu FC Botoșani.
Fundașul stânga a declarat că FC Botoșaani nu trebuie să rateze această oportunitate, mai ales că drumul până la finală este unul foarte scurt.
„Sper ca și anul acesta să am parte de această Cupă a României. E o senzație unică pentru un fotbalist când câștigă un trofeu. Le-am explicat băieților cum e să câștigi un trofeu. Dacă vom câștiga mâine, sunt șanse foarte mari să ajungem în finală. Mâine va fi o luptă. Și datorită lor noi nu ne-am calificat în play-off. Asta trebuie să ne dea de gândit și să fim mai agresivi. Am încredere că suporterii vor veni în număr mare și ne vor încuraja de la început și până la sfârșit iar noi îi vom răsplăti cu o calificare. Cert este că va fi un joc de luptă iar noi vom lupta pentru acest oraș”, a declarat Florin Acsinte.
[15:14:52] SPORT: Eduard Pap: Semifinala Cupei Romaniei ar insemna o performanta foarte mare!
Goalkeeperul FC Botoșani, Eduard Pap, a declarat că o calificare în semfinalele Cupei României este la îndemâna sa și a coechipierilor săi. „Semifinala Cupei României ar însemna o performanță foarte mare. Avem toată încrederea că putem ajunge chiar în finală. Va fi un meci greu, se întâlnesc două echipe bune, cu rezultate bune. Din păcate, ei au intrat în play-off deși au fost la egalitate de puncte cu noi. Nouă ne-a rămas Cupa României. Dacă trecem de Iași, cu puțin noroc la tragerea la sorți, putem ajunge în finală. Trebuie să fim concentrați și putem trece mai departe. Într-un astfel de meci, orice greșeală se vede. Eu sper să nu se ajungă la penalty și după 90 de minute să fim calificați. Dacă se va ajunge la penalty, am mare încredere că ne putem califica”, a declarat Eduard Pap.
[15:10:45] SPORT: Schimbari majore in 11 care va intra pe teren cu Iasi in cupa!
Principalul formației FC Botoșani, Costel Enache, a recunsocut că în echipa pe care o va trimite în teren vor fi mai multe schimbări față de echipa care a remizat 0-0 vineri în prima etapă a play-out-ului cu Juventus București. „Vor fi schimbări. E un joc în care nu trebuie să-ți asumi riscuri. Nu ai prea mult timp pentru a corecta. În campionat am făcut un egal cu Juventus dar sunt atâtea etape de a recupera. Într-o singură manșă trebuie să ai o siguranță defensivă dar în același timp trebuie să găsești și o soluție ofensivă pentru a depăși adversarul. Nu trebuie să dăm adversarului șanse de a ajunge într-o situație de a marca. Dacă ajung într-o situație în care conduc, cei de la Iași gestionează foarte bine jocul, știu să țină de minge, să comprime timpul, se apără aglomerat. Ideea este ca noi să nu ajungem la momentul acesta”, a declarat Costel Enache.
[15:03:04] SPORT: Cornel Sfaiter: Obiectivul nostru este sa mergem mai departe in Cupa Romaniei!
Cornel Șfaițer, președintele FC Botoșani le-a cerut jucătorilor să conștientizeze șansa unică pe care o au și să nu rateze această oportunitate așa cum au făcut-o în campionat cu ratarea play-off-ului, obiectiv de care au fost la doar un punct.
„Cupa României este o competiţie frumoasă. Este pentru prima dată când accedem într-o fază superioară. Este un obiectiv clar să mergem mai departe. Întâlnim un adversar foarte bun, o echipă cu un moral excelent, mai ales în faţa noastră când n-am reuşit mai mic în acest sezon. Sperăm să avem o tresărire de orgoliu şi să facem un joc bun şi să mergem în faza superioară. Putem salva sezonul. Eu zic că dacă vom fi determinaţi şi agresivi, în sensul bun, putem merge în faza superioară. Chiar dacă, repet, Poli Iaşi au un moral bun şi vor veni cu gânduri îndrăzneţe. Stoican este un antrenor destul de determinat şi a produs fotbal. În Cupa României tot timpul au fost surprize, de ce nu am crede în noi? Ar fi extraordinar să reuşim să ajungem în finală, dar important este meciul de mâine. Sperăm să ne susţină toţi botoşănenii, să avem în tribune mulţi oameni care ne vor duce spre victorie", a declarat Cornel Șfaițer, președintele FC Botoșani.
[14:58:54] SPORT: Antrenorii FC Botosani le-au cerut jucatorilor mai multa agresivitate in jocul de maine
Tehnicianul FC Botoșani nu a ascuns faptul că le va cere elevilor săi mai multă agresivitate decât de obicei.
„Pentru mine, a fi agresiv înseamnă să nu laşi spaţii şi timp de gândire adversarului. Este neapărat de lucruri din astea în jocul modern. Jocul îl văd şi mâine echilibrat, nu unul care să aducă o echipă în prim plan în mod deosebit. Râmâne să fim concentraţi pe fiecare fază de joc, că vorbim de ofensiv, că vorbim de defensiv, că vorbim de fază fixă”, a mai spus Enache.
[14:56:55] SPORT: Enache vrea in Europa League!
Costel Enache, antrenorul principal al FC Botoșani a recunsocut că se gândește la posibilitatea de a prinde un loc de Europa League, obiectiv care poate fi realizat în cazul în care gruparea locală va câștiga Cupa României.
„Ar fi un lucru minunat. Noi am fi avut o posibilitate să ne batem direct la lucrul acesta. Sunt multe lucruri de care am depinde dacă din Cupa România se merge în continuare într-o competiţie. Până acolo sunt mulţi paşi de făcut. Primul pas este să batem mâine. Fiecare luptăm pentru a ne fi nouă bine, pentru a aduce performanţă, pentru a ne realitza obiectivele, nu neapărat pentru a da pe cineva deoparte sau a fi în faţa cuiva anume. Da, vrem să fim în faţa mai multor echipe, nu a unei echipe anume. Nu este o luptă invidivială, cu o anume echipă. Iaşiul a luptat. Noi suntem foarte frustraţi, cel puţin eu, pentru că doar fotbalul poate să îmi aducă o chestie ilogică, să pierzi un joc şi să îşţi aducă un loc în clasament. Nu cu Iaşiul anume avem noi o luptă. E adversarul de mâine. Putea fi oricine altcineva şi la fel de mult ne-am fi dorit să câştigăm şi să trecem mai departe”, a declarat Costel Enache.
[14:44:18] SPORT: Costel Enache: Meciul cu Iasi e o buna sansa sa iesim din nou in evidenta!
Costel Enache, antrenorul principal al FC Botoșani, a declarat că meciul de mâine din cadrul sferturilor de finală ale Cupei României cu CSM Poli Iași reprezintă o bună oportunitate pentru elevii săi de a salva acest sezon.
„Cu toţii trebuie să fim conştienţi că e o oportunitate bună pentru noi de a îndrepta lucrurile . E o şansă să ieşim din nou în evidenţă, să ieşim în faţă. Ne aşteaptă un joc greu, ştim cu toţii asta. Un joc la nivelul acesta cu o echipă bine organizată defensiv, o echipă cu valoare în compartimentul ofensiv, dar eu cred că şi noi suntem capabili, avem argumentele noastre pentru a spera la calificarea în faza următoare. E un meci foarte important pentru noi. Cred că rămâne ultimul meci decisiv pentru un an întreg. Sperăm să găsim motivaţia necesară, energica, luciditatea şi să fim capabili să mergem mai departe”, a declarat Costel Enache.
Partida FC Botoșani- CSM Poli Iași, contând pentru sferturile de finală ale Cupei României va avea loc mâine de la ora 17:30 pe „Municipal”.
[13:57:05] LOCAL: Edilii au găsit o rezolvare la criza locurilor de veci
Edilii botoşăneni au găsit o rezolvare a crizei locurilor de veci. Până când va putea fi realizat un nou cimitir, sau o extindere a Cimitirului Eternitatea, s-a luat măsura reconcesionării locurilor de veci nerevendicate de zeci de ani.
Reprezentanţii Urban Serv au făcut o inventariere a locurilor de veci care sunt fără aparţinători şi au rezultat câteva sute. Aceste locuri vor fi concesionate altor persoane. Primarul Cătălin Flutur a avut astăzi o discuţie pe această temă cu părintele protopop Lucian Leonte.
Potrivit edilului, s-a ajuns la un acord al şefilor Bisericii Ortodoxe, care prevede că persoana care va prelua un loc de veci din cele părăsite va avea obligaţia de a solicita oficierea unei slujbe religioase pentru cel care îşi doarme acolo somnul de veci. Mai mult, osemintele vor fi păstrate în acelaşi mormânt, reconcesionarul având obligaţia de a trece pe noul monument funerar şi numele celui care a fost îngropat primul acolo.
"Vom câştiga câteva sute de locuri de veci până la finalizarea proiectului extinderii Cimitirului Eternitatea, sau până la amenajarea unuia pe şoseaua Iaşului. Am propus în trecut să facem un osuar, unde să fie depuse aceste oseminte, însă nu am primit acceptul mai marilor Bisericii”, a declarat Cătălin Flutur.
[13:17:22] LOCAL: Locuri de muncă disponibile în judeţ
DURATA inc
[13:05:47] NAŢIONAL: Bărbat de 35 de ani ucis în bătaie
Anton Brăgan, tânărul de 35 ani ucis în bătaie în Bacău, era tatăl a șase copii, dintre care cel mai mic avea o lună.
Crima s-a petrecut în satul Scurta, comuna Orbeni, județul Bacău. Un bărbat în vârstă de 35 de ani a fost omorât în bătaie de un minor în vârstă de 17 ani și un bărbat de 48 de ani.
Cei doi agresori, unul din Vaslui, celălalt din Vrancea, lucrau la o firmă de exploatare a lemnului din zonă.
Duminică după-amiaza, agresorii au avut un conflict verbal , a barul din sat, cu fratele victimei, Anton Brăgan.
Acesta a interveit si le-a spus agresorilor să-l lase în pace pe fratele lui, pentru că nu e chiar singur.
Ulterior, toată lumea a plecat acasă.
Însă, pe seară, cei doi agresori au mers acasă la victima și l-au luat la bătaie.
L-au lovit cu pumnii și picioarele și apoi l-au aruncat în câmp.
Familia, vecinii și polițiștii l-au căutat pe Anton, dar fără niciun rezultat.
Luni dimineață, cel care i-a descoperit cadavrul a fost chiar fratele lui.
Anton Brăgan avea 35 de ani și 6 copii cu vârstele de la o lună la 15 ani.
Cei doi agresori au fost reținuți și sunt audiați de polițiști și procurori.
[13:02:48] NAŢIONAL: MAI a scos la concurs mai multe posturi
Ministerul de Interne face noi angajări în Poliţie. Au fost scoase la concurs mai multe posturi de psihologi în mai multe unităţi de poliţie.
Drept urmare, psihologii care sunt interesaţi de o carieră în Poliţie trebuie să ştie că în 17 martie va avea loc un concurs în unităţile de poliţie din Buzău, Bihor, Harghita şi Ilfov, precum şi la nivelul Inspectoratului General şi la Şcoala de agenţi de poliţie „Vasile Lascăr” din Câmpina.
Anunţul a fost făcut chiar de şeful Poliţiei Române, Cătălin Ioniţă, care a declarat că Poliţia se află într-un proces de evaluare a necesarului de teste psihologice care să răspundă nevoilor instituţionale, după finalizare urmând a fi demarată procedura de achiziţie.
„Rolul psihologului de unitate care poate avea la îndemână o fişă a angajatului, pentru a identifica mai bine comportamente potenţial deviante. E important să angajăm mai mulţi psihologi şi am început acest demers.
Pe 17 martie va fi un concurs pentru angajare a specialiştilor psihologi în şase unităţi, respectiv judeţele Buzău, Bihor, Harghita, Ilfov, IGPR şi şcoala de agenţi poliţie Vasile Lascăr din Câmpina”, a declarat Cătălin Ioniţă.
Bani pentru protecţia poliţiştilor
De asemenea, Ioniţă a vorbit şi despre nevoia achiziţiei echipamentelor de protecţie a poliţiştilor, siguranţa fiind un element foarte important.
"Până la sfârşitul lunii martie, vom încheia un acord-cadru cu durată de patru ani prin care se vor achiziţiona veste antiglonţ şi anti-înjunghiere, este vorba despre 70.000 de bucăţi, căşti antiglonţ cu vizor - 1.000 de bucăţi şi scuturi antiglonţ - 370 de bucăţi.
Nevoia reabilitării unor sedii de poliţie, atât în mediul rural, cât şi în cel urban - în luna februarie au fost atribuite 9 milioane de lei, şapte milioane dintre acestea pentru reabilitarea unor posturi de poliţie, vorbesc de cel puţin 250 de sedii de poliţie, iar două milioane de lei pentru secţii din Capitală", a afirmat Ioniţă.
[12:59:38] NAŢIONAL: Grefierii ameninţă cu proteste
Grefierii din toată ţara ameninţă din nou cu proteste, reclamând că salariile au fost calculate greşit, pentru a doua lună consecutiv.
Oamenii cer o salarizare adecvată şi unitară, îmbunătăţirea condiţiilor de muncă, plata orelor suplimentare, suplimentarea personalului şi un nou statut al profesiei.
Ordonatorii secundari de credite refuză să calculeze salariile, astfel cum au fost stabilite de Curtea de Apel Bacău, justificându-şi refuzul pe lipsa Regulamentului-cadru privind stabilirea locurilor de muncă, a categoriilor de personal, mărimea concretă a sporului pentru condiţii de muncă, precum şi condiţiile de acordare a acestuia pentru familia ocupaţională de funcţii bugetare „Justiţie” şi Curtea Constituţională (...).
Consecinţa este neacordarea sporului pentru condiţii deosebite personalului auxiliar de specialitate şi conex", adudţin grefierii, apreciind că se impune "intervenţia Ministrului Justiţiei la Guvernul României pentru emiterea Hotărârii de Guvern de aprobare a Regulamentului-cadru" şi "intervenţia expresă a Ministrului Justiţiei la nivelul ordonatorilor secundari de credite pentru aplicarea unitară a acestui mod de calcul, prin elaborarea unor norme metodologice unitare de calcul a drepturilor salariale (grile de salarizare)".
[11:23:55] LOCAL:Avertizare meteo de ploi
Adminsitraţia Naţională de Meteorologie a emis o avertizare meteorologică de ploi, valabilă de astăzi de la ora 16.00 şi până miercuri la ora 08.00. În intervalul menționat temporar va ploua, la început în jumătatea de vest a țării, apoi mai ales în regiunile estice, sudice și centrale. Ploile vor avea și caracter de aversă și vor fi însoțite de descărcări electrice și intensificări de scurtă durată ale vântului, îndeosebi în după-amiaza zilei de luni (12 martie) și în noaptea de luni spre marți (12/13 martie). La munte vor predomina ploile, favorizând topirea stratului de zăpadă.Cantitățile de apă vor depăși local 15...20 l/mp și izolat, mai ales în Oltenia, Banat, Transilvania și Moldova, precum și în zona montană, 30...35 l/mp.
[11:15:35] LOCAL:Prefectul judeţului în vizită la Garda de Mediu
Astăzi, prefectul Dan Șlincu a participat, alături de funcționarii din cadrul Comisariatului Județean al Gărzii Naționale de Mediu la o ședință prin care au marcat 15 ani de existență a instituției.“Vreau să vă mulțumesc pentru profesionalismul cu care acționați. Mai ales că în contextul creșterii numărului factorilor poluanți și al agresivității autorilor, coroborat cu carențele existențe la nivelul aparatului de specialitate, dumneavoastră ați dat dovadă de responsabilitate, echilibru și echidistanță. Vă încurajez să aveți aceeași abordare și pe viitor, să vă asigurați că sunt respectate reglementările legale privitoare la fenomenul de poluare. Totodată, vă asigur de întreg sprijinul meu în demersurile pe care le faceți, atât pentru reducerea discrepanțelor salariale, dar și pentru întărirea statutului pe care îl aveți”, a subliniat prefectul județului.În cadrul întâlnirii, comisarul șef Cristina Kashyap i-a prezentat prefectului activitatea comisariatului în anul 2017 precum și programul de acțiuni pentru anul 2018. De asemenea, au avut loc discuții referitoare la disfuncționalitățile în operarea Sistemului de Management Integrat al Deșeurilor din județul Botoșani și la problemele cu care se confruntă instituția - de la subdimensionarea schemei de personal, la nemulțumirile privind salarizarea și barierele de care se lovesc comisarii în teritoriu în ceea ce privește activitățile de inspecție și control.Ziua Gărzii Naționale de Mediu a fost instituită prin Ordinul de ministru nr. 224 din 27 februarie 2007, având în vedere importanța acestei instituții, Garda Naţională de Mediu fiind corpul specializat de control şi inspecţie responsabil cu asigurarea implementării efective, profesioniste, uniforme şi integrate a politicii de mediu.
[10:21:56] LOCAL: Şoferiţă lăsată fără permis din cauza vitezei
O botoşăneancă în vârstă de 31 ani, s-a ales cu o amendă de 1.305 de lei, fiindu-i reţinut permisul de conducere pentru 90 de zile, după ce a fost surprinsă gonind cu maşina cu peste 100 de kilometri pe oră printr-o localitate din judeţul Iaşi. Femeia a fost surprinsă de un echipaj al Poliţiei Rutiere Iaşi, pe drumul european E 583, pe raza comunei Leţcani, cu viteza de 116 km/h, pe un sector de drum limitat la 60 km/h. Botoşăneanca a avut ghinionul să nimerească chiar în toiul unei acţiuni organizată de poliţiştii ieşeni. Astfel, pe 10 şi 11 martie a.c., poliţiştii rutieri au acţionat pentru depistarea şi sancţionarea conducătorilor auto care nu respectă regimul legal de viteză. Au fost aplicate în total 382 de sancţiuni contravenţionale în valoare de 183.105 de lei, dintre care 236 pentru nerespectarea regimului legal de viteză şi 146 pentru alte abateri. Au fost reţinute 2 certificate de înmatriculare şi 36 de permise de conducere dintre care 31 pentru nerespectarea regimului legal de viteză.
[10:17:00] INTERNAŢIONAL: Madridul a comemorat victimele atentatului din 11 martie 2004
După 14 ani de doliu, madrilenii nu vor să uite momentele cumplite pe care le-a trăit orașul într-o zi de 11 martie.
Asociațiile de ajutorare a victimelor, politicienii și serviciile de urgență au participat la o ceremonie solemnă la sediul guvernului regiunii Madrid unde a fost depusă o coroană de lauri, iar clopotele bisericilor au fost trase timp de 5 minute.
Liderii partidelor au transmis un mesaj de solidaritate cu familiile victimelor și au condamnat terorismul jihadist.
Ceremonia a continuat în Parcul Retiro unde au fost ridicate în aer 193 de baloane în amintirea celor care au murit.
Aproape 2000 de oameni au fost răniți și 193 și-au pierdut viața după ce Al Qaeda a detonat 11 rucsaci cu explozibil în 4 trenuri pline cu navetiști.
21 de persoane, majoritatea de naționalitate marocană, au fost condamnați pentru implicarea în organizarea celor mai grave atentate din istoria Spaniei.
[10:15:38] LOCAL: Ziua porţilor deschise la ISU. Pompierii vor să prevină ghinionul
Inspectoratul pentru Situații de Urgență va organiza mâine, marți, 13 martie, o serie de activități dedicate „Zilei Informării Preventive”. Sub sloganul „Preveniți ghinionul”, în unitățile de cazare a copiilor instituționalizați, bătrânilor şi persoanelor cu dizabilităţi, dar și în locurile cu aglomerări de persoane din municipiul Botoşani și Băluşeni pompierii vor fi prezenți pentru a le explica cetățenilor cum să prevină o situație de urgență sau cum să se comporte în cazul producerii unor evenimente nedorite. Totodată, la toate subunitățile inspectoratului din Botoșani, Dorohoi, Săveni, Ştefăneşti, Darabani, Flămânzi şi Truşeşti se va organiza „Ziua Porților Deschise”, între orele 10.00 – 14.00.
[10:11:07] NAŢIONAL: Accident rutier mortal pe DJ 151
[10:06:18] SPORT: Preşedintele unui club de fotbal a intrat cu pistolul pe peren
Derby-ul campionatului elen de fotbal dintre echipele PAOK Salonic, antrenată de tehnicianul român Răzvan Lucescu, şi AEK Atena, s-a încheiat duminică în haos jucătorii clubului din capitala Greciei refuzând să termine meciul după ce oficialii lui PAOK au intrat pe teren, printre ei fiind şi preşedintele grupării, care purta la curea un pistol, informează AFP.
[09:51:18] NAŢIONAL: CNCD a stabilit termenul de audierii în cadrul sesizării care îi vizează pe Iohannis şi Kovesi
"S-a dat un termen de audiere pe 26 martie, pentru că părţile au depus puncte de vedere, completarea petiţiei", a declarat preşedintele CNCD, Asztalos Csaba.
"Nu se poate accepta ca, preluându-se şi perpetuându-se asemenea mesaje, să ne adresăm cu toţii în societate cu apelative de ’penal’, ’inculpat’, ’infractor’, ’puşcăriaş’, care în lumea civilizată - în principal în spaţiul UE - sunt considerate forme de discriminare, care pot naşte până la reacţii de ură şi violenţă", se arată în sesizarea publicată de luju.ro.
[09:45:18] NAŢIONAL: Marian Vanghelie audiat la DNA
[09:44:02] NAŢIONAL: Informare de ploi şi vânt puternic pentru toate regiunile ţării
[09:34:17] NAŢIONAL: DNA cercetează unele achiziţii realizate de Poliţia Locală a Municipiului Bucureşti
"DNA a ajuns la Primăria Capitalei. Cum Poliţia Locală a Municipiului Bucureşti este o direcţie în cadrul PMB, da, putem spune că este la PMB. E vorba despre câteva achiziţii şi despre cum s-a desfăşurat ’examenul’ pentru ocuparea funcţiei de director în cadrul Direcţiei de Siguranţă şi Ordine Publică din cadrul Poliţiei. Câteva informaţii extra: Poliţia Locală a Municipiului Bucureşti este condusă de un om de casă al lui Florentin Pandele, Ştefan Văsîi, adus de la Poliţia locală a municipiului Voluntari. A fost transferat în Primărie la Corpul de Control al Primarului după care la Poliţie şi a dat şi el un ’examen’. Bine, Văsîi nu ar trece un examen de limba română. În legătură cu examenul despre care se interesează DNA (...) unul dintre concurenţi, Toma Nistor, apropiat de Văsîi, a scris corect subiectele din plicul celălalt, cel care nu a fost desfăcut! Cel care a pierdut a făcut contestaţie, examenul nu s-a mai concretizat, dar Nistor e în poliţie, numit temporar", a scris consilierul municipal PNL, luni, într-o postare pe Facebook.
"Despre cele 12 maşini de topit zăpadă. La poliţie e doar una, dar trebuie să înţelegem contextul general. Maşinile astea sunt luate de la acelaşi furnizor de către mai multe instituţii din subordinea PMB. Li s-a cerut directorilor să le cumpere (şi asta duce către vârful PMB) şi, cu toate că au cam aceleaşi capacităţi, preţurile variază destul de mult. (...) Aici au încălcat şi Hotărârea CGMB care conţine strategia pe salubritate în care se spune clar că obligativitatea achiziţionării acestor utilaje este a operatorului de salubritate. Astfel de examene s-au tot dat la PMB de când Gabriela Firea este primar. Au fost aduşi sute de oameni din Ilfov (unde Firea este preşedinte PSD) şi Voluntari şi a fost mărită şi schema de personal ca să îi încapă pe toţi. Pe banii noştri", a mai scris Ciucu.
"De asemenea, vă solicităm să ne înaintaţi, în copie conformă cu originalul, toate documentele pe care le deţineţi, în legătură cu desfăşurarea în anul 2017 a examenului de ocupare a funcţiei de director executiv în cadrul Direcţiei de Siguranţă şi Ordine Publică", se mai arată în document.
[09:30:26] NAŢIONAL: Premierul Dăncilă se va întâlni cu reprezentanţii sindicatelor din penitenciare
"Ulterior, dacă Guvernul rămâne insensibil, vom declanşa proteste la fiecare penitenciar din sistem şi vom apela încă o dată la refuzul de efectuare a orelor suplimentare, situaţie de natură a bloca activitatea penitenciarelor. Sperăm însă că, între timp, Guvernul să reacţioneze şi să nu fie nevoie de aceste măsuri extreme", se mai spune în document.
[08:55:01] LOCAL: Oraşul Darabani scotocit de poliţişti
Vineri, poliţiştii dărăbăneni au organizat o acţiune pe linia prevenirii și combaterii nerespectării normelor legale privind activitatea de comerț. Astfel, au fost verificaţi 37 de agenţi economici, 97 de persoane au fost legitimate şi 26 de autovehicule controlate. În urma activităţilor desfăşurate, poliţiştii au aplicat 30 de sancţiuni contravenţionale în valoare totală de peste 35.000 de lei, dintre care 22 prevăzute de Legea privind comerţul ilicit şi 8 sancţiuni la alte acte normative. De asemenea, au fost confiscate 740 de ţigarete deţinute fără documente legale şi suma de 853 de lei.
[08:54:15] LOCAL: Femeie prinsă beată criţă la volan
O femeie în vârstă de 50 de ani, din satul Bajura, oraşul Darabani, a fost prinsă beată la volan, în miezul zile. S-a întâmplat sâmbătă, în jurul orei 14.20, când poliţiştii dărăbăneni au oprit un autoturism pe strada 1 Decembrie, din localitate. La volan se afla femeia, care mirosea a alcool. Conducătoarea auto a fost testată alcoolscopic, rezultatul indicat fiind de 0,71 mg/l alcool pur în aerul expirat. Ulterior, ea a fost condusă la o unitate spitalicească unde i s-au recoltat mostre biologice de sânge, în vederea stabilirii alcoolemiei. În cauză a fost întocmit un dosar penal şi se continuă cercetările sub aspectul săvârșirii infracțiunii de conducerea unui autovehicul sub influența alcoolului sau a altor substanțe. Ieri, însă, poliţiştii Serviciului Rutier au depistat şi ei în trafic, pe drumul comunal D.C.82, pe raza comunei Suharău, Botoşani, un autoturism condus de un bărbat în vârstă de 42 de ani, din municipiul Dorohoi. Conducătorul auto a fost testat alcoolscopic, valoarea indicată fiind de 0,68 mg/l alcool în aerul expirat, iar ulterior i-au fost recoltate probe biologice de sânge, în vederea stabilirii alcoolemiei. Acuzat şi el de conducere sub influența alcoolului, dorohoianul s-a ales cu un dosar penal.
[08:23:40] SPORT: Emotii pentru caini si inaintea debutului in play-out!
Play-out-ul le dă fiori „câinilor”. Florin Bratu, antrenorul principal al formației Dinamo București, a declarat înaintea debutului pe care alb-roșii îl vor avea astăzi de la ora 20:45 în play-out-ul acestei ediții a Ligii I, că situația la trupa din Șoseaua Ștefan cel Mare nu este tocmai una fericită.
„Suntem într-o situație nu tocmai fericită pentru Dinamo. Ne aşteaptă un meci complicat, cu o echipă dificilă, foarte bine organizată. Avem nevoie de un joc bun, de rezultate, pentru a avea linişte şi a creşte nivelul de joc. Trebuie să fim foarte atenţi şi determinaţi pentru a obţine cele 3 puncte”, a declarat Florin Bratu, antrenorul principal al formației Dinamo înaintea meciului de astăzi cu Gaz Metan Mediaș.
Dinamo se luptă în play-out pentru primul loc cu FC Botoșani, formație care a debutat cu o remiză pe teren propriu, scor 0-0 cu „lanterna” Juventus.
Partida din Groapă dintre Dinamo și Gaz Metan Mediaș va începe la ora 20:45 și va fi transmisă în direct de Digi, Telekom și Look.
[08:12:42] SPORT: Budescu ii salveaza scaunul lui Dica!
FCSB a revenit pe locul doi în play-off-ul Ligii I și speră în continuare la titlu de campioană în acest an după victoria cu 2-1 (2-0) obținută contra campioanei Viitorul.
Obligată la victorie după rezultatele înregistrate de CFR Cluj și CSU Craiova, care au tranșat în favoarea lor disputele cu CSM Poli Iași, scor 2-1 și Astra Giurgiu, scor 1-0, echipa pregătită de Nicolae Dică a început tare partida cu Viitorul Constanța. Cu Budescu MVP, „roș-albaștrii” au intrat la cabine cu avantaj de două goluri pe tabela de marcaj, diferența fiind făcută de eurogolul lui „Sărmăluță”, mingea șutată de acesta din interiorul careului de 6 metri lovind atât stâlpul din stânga cât și cel din dreapta a porții lui Cojocaru înainte de a intra în plasă (min. 32) și a golului marcat de Momcilovici, acesta rleuând din apropiere după un corner.
În partea a doua a confurntării elevii lui Nicolae Dică au ținut de rezultat, reușita lui Mladen din minutul 75, acesta punctând după un corner executat perfect de ianis Hagi, contând pentru statistică.
Cu 31 de puncte acumulate, FCSB a revenit pe locul doi al play-off-ului, trecând peste CSU Craiova și apropiindu-se la două puncte de CFR Cluj, situația fiind cea înregistrată înaintea debitului acestui play-off.
[08:09:38] LOCAL: Elevii din Albeşti ştiu să facă bucurii semenilor
Elevii din clasele a VI-a A și a VII-a A de la Școala Gimnazială 1 Albești au demonstrat că ştiu să facă bucurii semenilor. Ei au vizitat Căminul de Persoane Vârstnice Truşeşti pentru a le oferi mărțișoare și felicitări bătrânilor de acolo. Pe lângă simbolurile primăverii, copiii le-au dăruit vârstnicilor pachete cu alimente.
“Activitatea a început cu un scurt program artistic. Elevii au recitat poezii și au interpretat un cântec închinat mamei. Emoțiile au fost atât de puternice încât, la plecare, bunicii i-au îmbrățișat pe copii cu ochii în lacrimi. Această acțiune se repetă de trei - patru ori pe an deoarece unitatea noastră are încheiat un proiect de parteneriat cu Căminul de la Truşeşti”, a declarat profesorul Mihaela Chitic, directorul Şcolii Gimnaziale Albeşti.
[08:09:23] SPORT: Leo Grozavu dupa ce Timisoara a pierdut la ultima faza cu Voluntari: Fiecare evolueaza cum vrea!
ACS Poli Timișoara, formație pregătită de Leo Grozavu, a cedat cu 1--0 meciul de la Voluntari din prima etapă a play-out-ului. Unicul gol al confruntării a fost marcat de Florin Cernat în minutul 90+4, mijlocașul fructificând un penalty acordat de centralul Adrian Comănescu în urma unui fault inconștient a fostului dinamovist Oliva în suprafața de pedepasă asupra lui Gabriel Deac.
„Nu vreau să critic pe cineva. Fiecare evoluează cum vrea, Noi am încercat... Voluntari este o echipă mult mai bună, cu jucători mai buni, care evoluează foarte bine. Noi nu putem să facem un joc de atac foarte bun în acest moment. Încercăm să exploatăm ce ne dă meciul. E al doilea joc în mai puţin de două luni în care pierdem cu ei în prelungiri. Greşelile au fost ale noastre”, a declarat Leo Grozavu la finalul meciului cu FC Voluntari pierdut de echipa sa cu 1-0.
[07:49:10] LOCAL: Municipiul Dorohoi a găzduit manifestarea "Flori pentru mama"
Dorohoiul a găzduit săptămâna trecută manifestarea “Flori pentru mama”, ajunsă la a XX-a ediţie. Spectacolul, găzduit de Sala Teatrului, a fost organizat de Clubul Copiilor Dorohoi, sub egida Inspectoratului Şcolar Judeţean Botoşani, cu sprijinul Primăriei Municipiului Dorohoi, în parteneriat cu Casa Municipală de Cultură Dorohoi, Asociaţia „Mugurelul” şi Grădiniţa „Ştefan cel Mare şi Sfânt” Dorohoi.
În prima seară de spectacol au evoluat: Orchestra ”Mugurelul”, Trupa de teatru ”Amicii”, Formațiile de dansuri populare ”Mugurașii”, ”Brâulețul”, ”Firicelul” și ”Alunelul”. Pe 7 martie, în cea de-a doua seară a spectacolului, publicul a urmărit momente de muzică ușoară, teatru în limba engleză și dansuri moderne. Potrivit organizatorilor, au evoluat: soliști de muzică ușoară, grupurile vocale ”Voces”, ”Junior” și ”Unison”, coordonate de profesor Paul Ciprian Mihai, Grupul ”All4One”, sub îndrumarea profesor Anca Ioana Crețu, formația de dansuri moderne ”Sparks”, coordonată de profesor Constantin Dicu.
În ambele seri, publicul a apreciat și expoziția de lucrări tematice pregătite de elevi ai cercului “Pictură - Desen”, coordonați de profesor Iuliana Mîndrescu.
Obiectele pentru decor au fost confecționate la cercurile de profil de la Clubul Copiilor Dorohoi, sub coordonarea profesor Mihaela Laura Bolohan, în parteneriat cu elevi de la Școala Profesională Specială “Ion Pillat”, coordonați de profesor Ana Ilaș.
”Evoluția elevilor, în cele două seri de concert, a fost aplaudată și apreciată de peste 500 de spectatori prezenți la eveniment. Consider că ne-am atins obiectivele propuse și felicit cadrele didactice care s-au implicat cu profesionalism în pregătirea celor două spectacole”, a declarat profesorul Marcel Dupu, directorul Clubului Copiilor Dorohoi.
[07:40:46] SPORT: Monica Niculescu şi Andrea Hlavackova s-au calificat în sferturile probei de dublu la Indian Wells
[07:37:53] SPORT: Simona Halep s-a calificat în optimile turneului de la Indian Wells
[07:35:30] INTERNAŢINAL: Accident de elicopter soldat cu doi morţi şi trei răniţi
[06:24:36] SPORT: Clasamentul play-off-ului Ligii I
1 CFR Cluj 33 pct*
2 FCSB 31 *
3 CS U Craiova 29*
4 Astra Giurgiu 22
5 Viitorul 22
6 CSM Poli Iaşi 20*
*)echipe care au beneficiat de rotunjirea de 0,5 puncte
[06:22:56] SPORT: Rezultatele primei etape a play-off-ului Ligii I
CFR Cluj- CSM Poli Iaşi 2-1
CSU Craiova- Astra Giurgiu 1-0
FCSB- Viitorul Constanţa 2-1
[06:21:42] SPORT: Clasament play-out Liga I
1 FC Botoșani 21 pct.*
2 Dinamo 20*
3 FC Voluntari 17
4 Concordia Chiajna 15
5 ACS Poli Timșoara 14 *
6 Sepsi OSK Sf. Gheorghe 11 *
7 Gaz Metan Mediaș 8*
8 Juventus 7*
[06:21:00] SPORT: Dinamo- Gaz Metan, ultimul meci al primei etape din play-out
Programul primei etape a play-out-ului:
FC Botoșani- Juventus București 0-0
Concordia Chiajna- Sepsi OSK Sf. Gheorghe 1-1
FC Voluntari- ACS Poli Timișoara 1-0

References: CCR 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM